open-index/open-wikipedia-markdown huggingface dataset:
Bernoulli

**Bernoulli** tarkoittaa muun muassa seuraavia:

## Sukunimi
* Bernoulli, sveitsiläinen suku
* Daniel Bernoulli (1700–1782), Johann Bernoullin poika, fyysikko, hydrodynamiikan tutkija
* Jakob Bernoulli (1654–1705), matemaatikko, erityisesti todennäköisyyslaskennan tutkija
* Jakob II Bernoulli (1759–1789), Johann Bernoulli II:n poika, matemaatikko ja fyysikko
* Johann II Bernoulli (17101790), Johann Bernoullin poika, matemaatikko, fyysikko ja asianajaja
* Johann III Bernoulli (1744–1807), Johann Bernoulli II:n poika, matemaatikko ja tähtitieteilijä
* Johann Bernoulli (1667–1748),  matemaatikko, erityisesti differentiaaliyhtälöiden tutkija
* Nicolaus I Bernoulli (1687–1759), matemaatikko
* Nicolaus II Bernoulli (1695–1726), Johann Bernoullin poika, matemaatikko

## Muut
* 2034 Bernoulli, päävyöhykkeen asteroidi
* Bernoulli (Q83), Ranskan laivaston 1912–1918 käytössä ollut sukellusvene
Anders Danielsen Lie

**Anders Danielsen Lie** (s. 1. tammikuuta 1979 Oslo) on norjalainen näyttelijä, muusikko ja lääkäri. Hän on näytellyt erityisesti Joachim Trierin ohjaamissa elokuvissa. Esikoisroolinsa Lie teki 11-vuotiaana Erik Gustavsonin elokuvassa *Herman*, minkä jälkeen hän näytteli seuraavan kerran Trierin *Reprisessä* vuonna 2006. Vuonna 2022 hän sai parhaan miesosan Amandan elokuvasta *[[Maailman huonoin ihminen]]*. Lie on näytellyt myös useissa ranskalaisissa elokuvissa. Muusikkona Lie on julkaissut kaksi albumia, *This is autism* (2011) ja *Idiosyncracy* (2024).
## Rooleja
* *[[Oslo, 31. august]]* (2011) – Anders
* *[[Maailman huonoin ihminen]]* (2021) – Aksel
* *[[Kesäkirja (elokuva)|Kesäkirja]]* (2024) – isä
* *[[Sentimental Value]]* (2025) – Jakob
## Lähteet

## Aiheesta muualla
John Wickham

**John Wickham** (24. marraskuuta 1949 – 14. tammikuuta 2023) oli brittiläinen moottoriurheiluvaikuttaja. Hän oli yksi Spirit Racing Formula 1 -tallin perustajista. Vuosina 2010 ja 2011 hän toimi konsulttina ja asiantuntijana HRT ja sitten Renault-tallissa. Hän toimi A1 Grand Prix -sarjan teknisenä ja operatiivisena johtajana koko sen neljän kauden kestäneen historian ajan vuosina 2005–2009.

Wickhamilla diagnosoitiin vuonna 2019 ALS-tauti.

## Lähteet
Torvald Sund

**Torvald Sund** (s. 3. heinäkuuta 1952 Råkvåg) on norjalainen lasten- ja nuortenkirjailija, koulutukseltaan opettaja. Hänen esikoisteoksensa oli runokokoelma *Dugnadstid* vuonna 1979, ja samana vuonna ilmestyi nuorisoromaani *Haustsommar på Reinfjellet*. Sittemmin Sund on kirjoittanut parikymmentä lasten- ja nuortenkirjaa sekä näytelmiä, runoja, novelleja ja neljä aikuisten romaania. Hän on voittanut kolmesti uusnorjan lastenkirjallisuuspalkinnon.
## Lähteet
Carl Gustaf Nordin

**Carl Gustaf Nordin** (2. tammikuuta 1749 Tukholma – 14. maaliskuuta 1812 Härnösand) oli ruotsalainen historioitsija, poliitikko ja Härnösandin hiippakunnan piispa vuosina 1805–1812. Nordin oli kuningas Kustaa III:n läheinen neuvonantaja, ja tämän murhan jälkeen hänet pakotettiin muuttamaan pois pääkaupungista Härnösandiin, missä hän oli aiemmin työskennellyt opettajana. Nordin kuitenkin palasi valtiopäiville vuonna 1800 ja nimitettiin Härnösandin piispaksi viisi vuotta myöhemmin.
## Lähteet

## Aiheesta muualla

* Svenska Akademien
Waldemar Rudin

**Erik Georg Waldemar Napoleon Rudin** (20. heinäkuuta 1833 Östra Ryd – 2. tammikuuta 1921) oli ruotsalainen teologi. Hän toimi teologian professorina Uppsalan yliopistossa vuosina 1877–1900. Vuonna 1896 hänet valittiin Ruotsin akatemian jäseneksi.
## Lähteet

## Aiheesta muualla
Ola Solum

**Ola Solum** (17. heinäkuuta 1943 Oslo – 28. kesäkuuta 1996 Oslo) oli norjalainen elokuvaohjaaja. Hänen esikoisohjauksensa oli lasten jouluelokuva *Reisen til julestjernen* vuonna 1976, minkä jälkeen hän ohjasi pari nuortenelokuvaa. Vuoden 1985 toimintaelokuva *[[Orionin vyöhyke]]* oli jättimenestys ja voitti useita Amanda-palkintoja.
## Lähteet
Oslo, 31. august

**Oslo, 31. august** (kansainvälisessä levityksessä *Oslo, August 31st*) on norjalainen Joachim Trierin ohjaama draamaelokuva vuodelta 2011. Se perustuu löyhästi Pierre Drieu La Rochellen romaaniin *Virvatuli* (1931) ja kuvaa vuorokauden huumeriippuvaisen miehen elämästä vieroitushoidon jälkeen.
## Rooleissa

## Lähteet

## Aiheesta muualla
* Nasjonalbiblioteket
Rudin

**Rudin** on seuraavien henkilöiden sukunimi:

* Scott Rudin (s. 1958), yhdysvaltalainen elokuva- ja teatterituottaja
* Waldemar Rudin (1833–1921), ruotsalainen teologi

## Muita merkityksiä
* *Rudin* (), Ivan Turgenevin romaani vuodelta 1856
Hugo Ekitiké

**Hugo Timothée Ekitiké** (s. 20. kesäkuuta 2002 Reims, Grand Est) on ranskalainen jalkapalloilija, joka edustaa Englannin Valioliigassa pelaavaa Liverpoolia. Ekitiké on pelipaikaltaan keskushyökkääjä. Hän on oikeajalkainen. Ekitiké on pituudeltaan 190-senttimetrinen ja painaa 75 kg.

Ekitikén sukujuuret ovat Afrikan Kamerunissa.

## Lähteet
Norsunluurannikon parlamenttivaalit 2025

**Norsunluurannikon parlamenttivaalit 2025** järjestettiin 27. joulukuuta. Valtapuolue RHDP voitti kaksi kolmasosaa paikoista ja vahvisti asemaansa. Suurin oppositiopuolue PDCI menetti yli puolet paikoistaan ja toinen tärkeä oppositiopuolue PPA-CI boikotoi vaaleja, koska useita sen ehdokkaita oli syytetty terrorismista ja estetty asettumasta ehdolle heidän osoitettuaan mieltään lokakuisten presidentinvaalien tulosta vastaan. Paristakymmenestä sitoutumattomana valitusta edustajasta monet ovat entisiä RHDP:n jäseniä. Äänestysprosentti oli 35 eli hieman matalampi kuin edellisissä parlamenttivaaleissa.
## Lähteet

## Aiheesta muualla
* Norsunluurannikon keskusvaalilautakunta
Coppelia (jäätelöbaari)

**Coppelia** on tunnettu kuubalainen valtion omistama jäätelöbaari Havannassa. Maailmalla se tunnetaan muun muassa osastaan elokuvassa *[[Mansikoita ja suklaata]]*. Paikka tunnetaan myös lempinimellä "Jäätelön katedraali". Sittemmin se on laajentunut ketjuksi.

Jäätelöbaari sai alkunsa, kun maitotuotteista (erityisesti jäätelöstä) nauttiva Fidel Castro halusi kehittää Kuuban maitoteollisuutta, kilpailla Yhdysvaltojen kanssa ja miellyttää kansalaisiaan. Jäätelöbaari on saanut nimensä *[[Coppélia]]*-baletin mukaan, joka oli Fidel Castron pitkäaikaisen sihteerin Celia Sánchezin suosikkibaletti. Aikaisemmin paikalla sijaitsi hylätty olutpaikka. Se avasi ovensa 4. kesäkuuta 1966 havannalaisessa Vedanon kaupunginosassa. Rakennuksen on suunnitellut arkkitehti Mario Girona ja se täyttää kokonaisen korttelin.

Varhaisessa vaiheessa Coppelia tarjoili 26 eri makua, muun muassa ananas-appelsiini ja kookos-manteli. Sittemmin valikoima on kutistunut ja kerrallaan on tarjolla pari eri makua. Maaliskuussa 2012 Venezuelan viranomaiset ilmoittivat, että olivat sopineet Kuuban kanssa Coppelian laajentamisesta Venezuelaan. 

Coppelia on suosittu havannalaisten keskuudessa, koska jäätelö on halpa herkku. Hinta pidetään alhaisena runsaiden valtion tukien avulla. Coppelian tiloihin mahtuu kerralla 547 henkilöä. Alkuvuodesta 2025 Coppelia oli kiinni kolmen kuukauden ajan, koska se kärsi talousvaikeuksista, mutta ovet avattiin uudelleen helmikuussa. 

## Lähteet
Christifideles laici

**Christifideles laici** () on vuonna 1988 julkaistu paavi Johannes Paavali II:n apostolinen kehotuskirje maallikkojen kutsumuksesta.

Paavi Johannes Paavali II kirjoitti vuoden 1987 piispainsynodin jälkeen, että maallikkojen kutsumus ja lähetystehtävä kumpuavat kasteesta. Käsiteltävien aiheiden joukossa ovat maallikkojen arvokkuus, heidän osallistumisensa kirkon elämään kommuuniona, heidän yhteisvastuunsa kirkon lähetystehtävässä, heidän koulutuksensa, naisten ja miesten roolit, seurakuntaelämä ja maallikkojen yhdistykset.

## Lähteet

## Suomennos
**Christifideles laici*. Katolinen tiedotuskeskus 2016. 

## Aiheesta muualla
*Christifideles laici
Karl August Koberstein

**Karl August Koberstein** (1797–1870) oli saksalainen kirjallisuushistorioitsija. Hänen pääteoksensa on *Grundriss der Geschichte der deutschen Nationalliteratur* (1. pain. 1827; 4. p. laajennettu ja muokattu 1847–1866). Hän oli myös kielentutkija ja näytelmäkirjailija.

## Lähteet

## Aiheesta muualla
Tetrapyrrolit

**Tetrapyrrolit** ovat biomolekylejä, joiden molekyylirakenne on lineaarinen tai syklinen. Molekyyleissä on neljä pyrrolirengasta. Tetrapyrrolit vaikuttavat eliöiden aineenvaihduntaprosesseihin, kuten fotosynteesiin ja hengitykseen. Ne myös muodostavat luonnossa yleisiä väriaineita. 

Tetrapyrroleihin kuuluvat veren punaisen värin aiheuttava hemi sekä kasveille vihreän värin antava klorofylli. Tetrapyrrolit vaikuttavat eliöiden elintoimintoihin joidenkin proteiinien kanssa.

## Lähteet
Lontoon sopimus (1945)

**Lontoon sopimus** () solmittiin toisen maailmansodan lopussa 8. elokuuta 1945 Lontoossa liittoutuneiden valtioiden eli Yhdysvaltojen, Ranskan, Yhdistyneen kuningaskunnan ja Neuvostoliiton edustajien välillä. Siinä sovittiin kansainvälisen sotarikostuomioistuimen (, IMT) perustamisesta Saksan Nürnbergissä ja sen peruskirjan sisällöstä.

IMT:n tarkoitus oli asettaa syytteeseen ja tuomita sotarikoksiin syyllistyneet natsi-Saksan johtajat. IMT:n peruskirjassa määriteltiin sen säännöt ja ne rikokset, joita se tulisi käsittelemään. Jokainen liittoutuneisiin kuulunut valtio sai asettaa tuomioistuimeen yhden tuomarin ja yhden vaihtoehtoisen tuomarin. Jokainen tuomioistuimen tekemä päätös vaatisi enemmistön hyväksynnän kyseistä tapausta käsitteleviltä neljältä tuomarilta. Peruskirjassa määriteltiin myös syytettyjen oikeudet. Syytetyillä oli oikeus asianajajaan, oikeus ristikuulustella todistajia sekä esittää todisteita ja todistajia puolustuksensa tueksi. Lisäksi peruskirjassa määrättiin, että syytetty ei voisi puolustautua vetoamalla siihen, että hän oli vain totellut käskyjä tai että hän oli toiminut suvereenin valtion viranomaisena.

Peruskirjan mukaan oli erotettava toisistaan rikokset rauhaa vastaan, eli niin sanotut suursotarikokset, ja perinteiset sotarikokset. Suursotarikoksiin katsottiin kuuluvan: 

* hyökkäyssodan suunnittelu, valmistelu, aloittaminen ja käyminen, 
* kansainvälisten sopimusten ja vakuutusten vastaisen sodan suunnittelu, valmistelu, aloittaminen ja käyminen sekä
* osallistuminen yhteiseen suunnitelmaan tai salaliittoon edellä yksilöityjen rikosten suorittamiseksi.

Perinteisiä sotarikoksia taas olivat teot, joihin sisältyi sodan lakien tai tapojen rikkominen.

## Lähteet

## Aiheesta muualla
* Lontoon sopimus englanniksi
Southern Miss Golden Eagles

**Southern Miss Golden Eagles** on yhdysvaltalainen yliopistourheilujoukkue Hattiesburgista, Mississippistä. Golden Eagles on Etelä-Mississippin yliopiston joukkue, ja se edustaa korkeakoulua NCAA:n I-divisioonan Sun Belt -konferenssissa. Joukkue on ollut NCAA:n jäsen 1. syyskuuta 1952 lähtien.

## Lähteet
Jingmaivuoren vanhojen teemetsien kulttuurimaisema

**Jingmaivuoren vanhojen teemetsien kulttuurimaisema** on Unescon maailmanperintökohde Kiinassa.

Maisema on kehittynyt tuhannen vuoden aikana, kun blangit ja dait ovat viljelleet siellä teetä noudattaen 900-luvulla alkaneita perinteitä. Alue on teentuotantoalue, joka koostuu perinteisistä kylistä vanhojen teelehtojen sisällä, metsien ja teeplantaasien ympäröimänä. Vanhojen teepuiden perinteinen viljely suojakasvillisuuden alla on menetelmä, joka sopii vuoren olosuhteisiin. Perinteiset seremoniat ja juhlallisuudet liittyvät teekansojen esi-isien uskomukseen, että henget elävät teeplantaaseilla sekä paikallisessa eläimistössä ja kasvistossa. Tämä uskomus on tämän suojellun kulttuuriperinteen ydin.

Maailmanperintökohteeseen on sisällytetty viisi metsäviljelmää ja yhdeksän kylää, joissa asuu yhteensä noin 5000 henkeä. Viljelmillä on yli tuhat yli satavuotiasta teepensasta. Kylät sijaitsevat vuorenrinteen puolivälissä noin 1500 metrin korkeudella, kun taas niiden viljelysmaat ovat alempana. Modernin elämän tarpeet, kaupungistuminen ja mahdollinen matkailijoiden kiinnostus saattavat uhata kylien säilymistä perinteisessä muodossaan.

## Katso myös
* Pu’er
## Lähteet
Arja Virta

**Arja Hellevi Virta** (o.s. *Himanen*, ent. *Pilli*; s. 4. syyskuuta 1952 Jokioinen) on suomalainen historian ja yhteiskuntaopin didaktiikan emeritaprofessori.

Virta syntyi maanviljelijä Eero Ensio Himasen ja Raija Hellevi Suurnäkin perheeseen. Hän tuli ylioppilaaksi Forssan yhteislyseosta 1971 ja valmistui Turun yliopistosta filosofian kandidaatiksi 1974 ja lisensiaatiksi 1979 ja väitteli siellä filosofian tohtoriksi 1982. Kasvatustieteen kandidaatiksi Virta valmistui Turun yliopistosta 1988 ja väitteli siellä kasvatustieteen tohtoriksi 1995. 

Virta oli peruskoulunopettaja Kaarinassa 1977–1978 ja Nousiaisissa 1978–1979. Turun yliopistossa hän oli historian, yhteiskuntaopin ja taloustiedon didaktiikan lehtori 1979–2004, historian ja yhteiskuntatiedon opettajankoulutuksen ma. apulaisprofessori 1995–2003 ja historian ja yhteiskuntaopin didaktiikan dosentti 1996–2004 ja professori vuodesta 2004. Hän työskenteli myös yliopisto-opettajana Uumajan yliopistossa 2003. Virralla on lisäksi ollut useita asiantuntija- ja luottamustehtäviä. Hän on sekä julkaissut tutkimuksia että kirjoittanut tietoteoksia. 

## Lähteet
Franz von Kobell

**Franz Wolffgang Ritter von Kobell** (1803–1882) oli saksalainen mineralogi. Hän oli professorina Münchenin yliopistossa vuodesta 1834. Hän keksi galvanografian ja stauroskoopin, paransi mineralogisia tutkimusmenetelmiä ja tutki muutamia uusia kivennäisiä. Lisäksi oli murrekirjailijana ja julkaisi runoja ja kertomuksia kahdella eri yläsaksalaisella murteella, baijerilaisella ja pfalzilaisella.

Kobellin laulu "Das köningslied" (säv. Adolf Eduard Marschner) sisältyy suomalaisiin laulukokoelmiin *Laulajamerkkilaulut* (Ylioppilaskunnan Laulajat 2005), *Peijakas : Oulun yliopiston ylioppilaskunnan sekakuoro Cassiopeian laulukirja* (Cassiopeia 2009) ja *Juomalauluja : II* (Mieskuoroliitto 2017).

## Julkaisuja
* *Tafeln zur Bestimmung der Mineralien mittelst chemisehe Versuche* (1833. 15. p. 1907) 
* *Die Galvanographie* (1842)

## Lähteet

## Aiheesta muualla
UMass Minutemen ja Minutewomen

**UMass Minutemen ja Minutewomen** on yhdysvaltalainen yliopistourheilujoukkue Amherstista, Massachusettsista. Minutemen on Massachusettsin yliopiston joukkue ja se edustaa korkeakoulua NCAA:n I-divisioonan Mid-American-konferenssissa. Joukkue on ollut NCAA:n jäsen 1. syyskuuta 1912 lähtien.

## Lähteet
Nuorbuharalaiset

**Nuorbuharalaiset** () oli džadidistinen puolue Buharan emiirikunnassa 1910-luvulla. 1920-luvun alussa he johtivat kommunistien kanssa Buharan kansantasavaltaa.

Kansanvalistusliikkeenä alkaneen puolueen perustajia olivat Abdulvohid Burhonov, Mukammil Burhonov, Sadriddin Aini, Usmonxoʻja Poʻlatxoʻjayev, Otaulla Xoʻjayev, Ahmadjon Hamdiy (Abusaidov), Homidxoʻja Mehriy, Muso Saidjonov ja Mirzo Siroj Hakim. Myöhemmin sen johtajiksi tulivat Abdurauf Fitrat, Fayzulla Xoʻjayev ja Muhiddin Mansurov. Nuorbuharalaiset lähettivät lahjakkaita nuoria opiskelemaan Istanbuliin, Kazaniin, Ufaan ja Bahtšisaraihin, perustivat nykyaikaisia kouluja ja julkaisivat sanomalehtiä ja kirjallisuutta.

Vähitellen mukaan tulivat myös poliittiset tavoitteet. Vuoden 1917 helmikuun vallankumouksen jälkeen Fitratin sekä Fayzulla ja Usmon Xoʻjayevin johtama nuorbuharalaisten radikaali siipi esitti uudistusvaatimuksia, jotka törmäsivät emiiri Olimxonin vastustukseen ja johtivat verisiin kostotoimiin. Maltillista oikeistosiipeä johti Abdulvohid Burhonov. Myöhemmin puolueesta erosi Ikrom Domlan johtama papiston tukema ryhmä.

Lokakuun vallankumouksen jälkeen radikaalit nuorbuharalaiset ryhtyivät yhteistyöhön venäläisten bolševikkien kanssa ja alkoivat suunnitella kansannousua ja emiraatin muuttamista demokraattiseksi kansantasavallaksi. Tammikuussa 1920 Taškentissa perustettiin Fayzulla Xoʻjayevin johtama vallankumouksellisten nuorbuharalaisten keskustoimisto, joka hyväksyi kesäkuussa ohjelman vallankumouksen toteuttamiseksi. Uudistusohjelmaan kuuluivat maan takavarikointi suuromistajilta, ilmainen alkeiskoulutus sekä maatalouden, käsityöammattien ja kaupankäynnin kehittäminen.

Mihail Frunzen johtamat puna-armeijan joukot valtasivat Buharan syyskuun alussa 1920, minkä jälkeen bolševikit ja nuorbuharalaiset perustivat yhdessä Buharan kansantasavallan. Sen vallankumouskomitean puheenjohtajana toimi nuorbuharalainen Abdulqodir Muhiddinov ja hallituksen johtajana Fayzulla Xoʻjayev. Samaan aikaan nuorbuharalaiset liittyivät Buharan kommunistiseen puolueeseen. Eräät heistä kuten Poʻlatxoʻjayev ja Abdulhamid Oripov osallistuivat myöhemmin alueen itsenäisyystaisteluun.

Monet entiset nuorbuharalaiset syrjäytettiin myöhemmin kansantasavallan johdosta, ja 1930-luvulla useimmat heistä joutuivat Stalinin vainojen uhreiksi.

## Lähteet
Gerhard Halfred von Koch

**Richert Gerhard Halfred von Koch** (1872–1948) oli ruotsalainen kirjailija ja sosiaalipoliitikko. Hän teki luennoitsijana ja kirjailijana herätystyötä yhteiskunnallisella alalla ja toimi useissa laitoksissa, joiden perustamiseen hän myös osallistui, esimerkiksi osuuskuntaliitossa, kansansivistysliitossa, Ruotsin vaivaishoitoliitossa, jonka työvaliokunnassa hän oli puheenjohtajana. Hän perusti 1901 aikakauslehden *[[Social tidskrift]]*.

## Julkaisuja
* *Työmiesten kulutusyhdistyksistä Englannissa* (*Om arbetarnas konsumtionsföreningar i England*, 1899); suomentanut Taavi Tainio. Helsinki Otava 1901 Verkossa, 2. tark. p. Bonniers 1902 (Runeberg.org)  
* *Social handbok* (1908)
* *Rusdrycks-förbud, amerikanska studier* (1910)

## Lähteet

## Aiheesta muualla
(diasetoksijodi)bentseeni

**(Diasetoksijodi)bentseeni** (C10H11IO4) on hypervalenttisiin jodiyhdisteisiin kuuluva aromaattinen orgaaninen yhdiste. Yhdistettä käytetään reagenssina orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa (diasetoksijodi)bentseeni on väritöntä tai kellertävää kiteistä ainetta. Yhdiste on veteen liukenematonta, mutta liukenee emäksiin ja useisiin orgaanisiin liuottimiin kuten alkoholeihin, asetonitriiliin ja dikloorimetaaniin. (Diasetoksijodi)bentseeni on hapetin.

(Diasetoksijodi)bentseeniä valmistetaan hapettamalla jodibentseeniä etikkahappoliuoksessa. Hapettimena voidaan käyttää esimerkiksi peretikkahappoa, natriumperjodaattia tai kromitrioksidia.

(Diasetoksijodi)bentseeni on laajasti käytetty hapetin orgaanisen kemian synteeseissä. Se esimerkiksi hapettaa alkoholit karbonyyliyhdisteiksi, fenolit kinoneiksi ja ketonit hydroksiketaaleiksi. Yhdistettä käytetään myös esimerkiksi epoksidien ja atsiridiinien valmistuksessa, radikaalireaktiossa, additioreaktiossa, toisiintumisreaktioissa, aminoinneissa ja kytkentäreaktioissa.

## Lähteet
Helge Hansila

**Helge Hansila** (12. maaliskuuta 1918 Kotka – 2. lokakuuta 1999 Tampere) oli suomalainen näyttelijä, joka toimi Tampereen teatterissa. Hän aloitti näyttelemisen vuonna 1936 Kotkan maakuntateatterissa. Hansila näytteli myös muutamissa elokuvissa kuten *[[Ballaadi]]* (1944).

## Lähteet
Johan Henrik von Kochen

**Johan Henrik von Kochen** (1681–1758) oli ruotsalainen virkamies. Hän oli vuodesta 1705 kuninkaan sotakansliassa ylimääräisenä kanslistina. Hän oli Kaarle XII:n mukana Turkissa ja osallistui Benderin kalabaliikkiin 1713. Hän sai 1714 nimityksen ulkoasiaintoimituskunnan sihteeriksi ja seurasi siinä tehtävässä Kaarle XII:tta hänen sotaretkillään. Hän oli sitten vapaudenajan vapaan valtiolaitoksen kannattaja ja liittyi holsteinilaiseen puolueeseen ja oli sen salaisen komissionin jäsen, jonka tuli hoitaa tärkeimmät diplomaattiset asiat valtiopäivien väliajoilla. Kun Arvid Horn oli riitaantunut holsteinilaisen puolueen kanssa, Kochen liittyi häneen ja oli hänen uskollisimpia kannattajiaan.

Kochen nimitettiin 1727 valtiosihteeriksi ja samana vuonna hovikansleriksi. Hän sai 1731 vapaaherran arvon. Kun hattupuolue pääsi voitolle, hän sai pyytämänsä eron 1739, mutta häneltä kiellettiin seurustelu ulkomaisten ministerien kanssa sekä kirjeenvaihto ulkomaiden hovien kanssa. Hän oli tämän jälkeen myssypuolueen etevimpiä johtomiehiä ja puolueneuvoston jäsen. Kun puolue 1747 menetti aseansa, hän erosi toiminnasta. August Qvennerstedt on julkaissut 1908 hänen kirjoittamansa päiväkirjan *Kanslidagbok från Turkiet till största delen förd af Johan Henrik von Kochen. 1709-14* (kuuluu sarjaan *Karolinska krigares dagböcker* IV).

## Lähteet
Robert Welch

**Robert Welch** voi tarkoittaa muun muassa seuraavia henkilöitä:

* Bo Welch, oik. Robert W. ”Bo” Welch III, (s. 1951), yhdysvaltalainen lavastaja ja ohjaaja
* Bob Welch, oik. Robert Lawrence Welch Jr, (1945–2012), yhdysvaltalainen muusikko
* Robert W. Welch Jr. (1899–1985), yhdysvaltalainen aktivisti, liikemies ja salaliittoteoreetikko
Steven LaValle

**Steven M. LaValle** (s. 1968 St. Louis, Yhdysvallat) on yhdysvaltalainen tietojenkäsittelytieteilijä ja robotiikan ja virtuaalitodellisuuden tutkija. Hän on valmistunut sähkötekniikan tohtoriksi (Ph.D.) Illinoisin yliopistosta, Urbana-Champaignista 1995. LaValle toimii Oulun yliopiston professorina ja asuu perheineen Oulussa. Hän kehitti kaksi patenttia Oculus Rift -virtuaalilaseistaan tunnetulle Oculukselle, ennen kuin Facebook osti yrityksen. Oculuksen omistajien on arvioitu ansainneen kaupoilla yhteensä kolme miljardia dollaria. LaVallen osakeomistukset Oculuksessa toivat hänelle taloudellisen riippumattomuuden. Myös hänen vaimonsa Anna LaValle oli mukana Oculus Rift -virtuaalitodellisuuslasien kehityksessä. 

Steven LaValle on kirjoittanut erittäin merkittävän kirjan nimeltä *Planning Algorithms*, jonka käsittelemiä aiheita ovat robottien liikesuunnittelu, ohjausteoria ja tekoäly. Vuonna 2006 ilmestynyttä teosta jaettiin maksutta Internetissä. Juuri kyseinen teos sai Oculuksen perustajat kiinnostumaan LaVallesta, joka toimi aluksi Oculuksen konsulttina ja myöhemmin osakkaana. Ollessaan Oculuksen ydintyöryhmässä LaVallet asuivat Kalifornian Irvinessä. 

Yrityspuolella Steven LaValle on toiminut muun muassa Huawein virtuaalitodellisuuden päätutkijana vuosien 2016–2017 aikana. LaValle on kuitenkin kertonut pitävänsä kaikkein eniten akateemisesta maailmasta ja tutkimuskysymysten pohdiskelusta. LaVallen perhe palasi Ouluun vuonna 2018. Sekä Anna että Steven LaValle saivat tuolloin töitä Oulun yliopistolta. Suomalaisessa kulttuurissa varsinkin rehellisyyttä, suoruutta ja kritiikin sietokykyä arvostavan LaVallen sai alun perin kiinnostumaan Suomesta tutkija Pekka Isto, jonka LaVallen tutkimusartikkelista lähettämän palautteen erittäin suorasukainen tyyli kiehtoi LaVallea. He päätyivätkin viettämään yhteistä aikaa Illinoisissa, jossa LaValle muun muassa esitteli Istolle paikallisen yliopiston. Iston tuolloin antamien ja mieleen jääneiden suositusten seurauksena LaValle siirtyi perheineen Suomeen, kun hän oli vuonna 2012 oikeutettu niin kutsuttuun sapattivapaaseen professorin tehtävästään Yhdysvalloissa.

## Lähteet
Reimar Kock

**Reimar(us) Kock** (k. 1569), lyypekkiläinen kronikoitsija. Hän oli vuodesta 1524 munkkina eräässsä luostarissa, mutta liittyi pian uskonpuhdistukseen ja oli luterilainen saarnaaja. Hän kirjoitti entisten kronikoiden perusteella laajan historiaesityksen *Cronica der Keiserliken Stadt Lubeck dorch Reimarum Kock Prediger*, joka on myös Pohjoismaiden keskiaikaisen historian lähde.

## Lähteet

## Aiheesta muualla
Clorinde (Q90)

**Clorinde** oli Ranskan laivaston Clorinde-luokan sukellusvene ().

## Valmistus
Alus tilattiin 17. marraskuuta 1910 Rochefortin laivastontelakalta, missä köli laskettiin 6. marraskuuta 1911. Alus laskettiin vesille 2. lokakuuta 1913 ja otettiin palvelukseen 25. syyskuuta 1916 koeajoja varten. Se otettiin varsinaiseen palvelukseen 17. syyskuuta 1917.

## Palvelus
Tammikuussa 1918 se oli Normandiaan sijoitetussa sukellusvenelaivueessa, missä koeajot jatkuivat. Aluksen sylintereissä ilmoitettiin 29. marraskuuta 1924 olevan halkeama, jota pidettiin korjauskelvottomana. Alus poistettiin palveluksesta 27. lokakuuta 1925 ja asetettiin myyntiin Cherbourgissa. Se poistettiin alusluettelosta 15. tammikuuta 1926 ja myytiin 15. huhtikuuta 1927 Union de syndicats ouvries de la Manchelle.

## Lähteet
*
*

### Viitteet
Savon oikorata

**Savon oikorata** on Päijät-Hämeen ja Etelä-Savon maakuntakaavoissa osoitettu Lahdesta Heinolan kautta Mikkeliin suunniteltu sähköistetty rautatie.

## Ratalinjaus ja asemat

Suunniteltu oikorata alkaa Lahden rautatieaseman jälkeen ratakilometrillä 131+926 seuraten olemassa olevan Lahti–Heinola-radan linjausta Lahden Ahtialaan, missä se erkanee uudelle rataosuudelle valtatie 4:n itäpuolella.

Uusi suorempi ja 200&nbsp;km/h nopeustasoon suunniteltu sähkörataosuus yhtyy Lahti–Heinola-radalle Vierumäellä, jatkaen nykyisessä ratakäytävässä matalammassa 120&nbsp;km/h nopeustasossa Heinolan rautatieasemalle. Heinola–Mikkeli rataosuus alkaa Heinolan ratapihan pohjoispäästä ja lainvoimainen maakuntakaavoihin merkitty linjaus seuraa pääosan matkaa valtatie 5:ttä. Lusin varalaskupaikan rajoitteista johtuen ratalinjausta on tosin viimeisimmissä luonnoksissa esitetty idemmäksi Ala-Rievelin ja Imjärven väliselle kannakselle Imjärven kylässä Heinolan kirkonkylän pohjoispuolella. Vuoden 2025 ajantasaisuusselvityksessä radan 300&nbsp;km/h tavoitenopeutta on pudotettu 200–220&nbsp;km/h nopeustasoon.

Radalle on suunniteltu seuraavat asemat:
* Lahti
* Ahtiala (lähiliikenne)
* Vierumäki (lähiliikenne)
* Heinola
* Mikkeli

## Historia
Päijät-Hämeessä oikoradan suunnitelmat pohjautuvat vuoden 1995 ratalinjausselvitykseen, joka valmisteltiin yhdenaikaisesti sittemmin toteutuneen Kerava–Lahti-oikoradan suunnitelman kanssa.

Ratalinjaus on merkitty lainvoimaisiin Päijät-Hämeen ja Etelä-Savon maakuntakaavoihin, ja sen ajantasaisuutta on selvitetty uusien maakuntakaavojen päivityksen yhteydessä vuonna 2025.

Hanke on esitetty kilpailevana vaihtoehtona Lentoradan ja Kouvolan rautatieaseman välille suunnitellulle Itäradalle. 

## Lähteet
* 

### Viitteet
Rusohiukkanen

**Rusohiukkanen** on kasvin solun värihiukkanen. Rusohiukkaset ovat viherhiukkasten kanssa kromoplastideja, jotka kuuluvat plastideihin. Rusohiukkasten väri vaihtelee keltaisesta oranssinpunaiseen. Niitä on hedelmissä ja kukkien terälehdissä. Viherhiukkanen voi muuttua lehtivihreän hajottua rusohiukkaseksi. Näin tapahtuu esimerkiksi hedelmien kypsyessä.

## Lähteet
Brémontier-Merval

**Brémontier-Merval** on kunta Pohjois-Ranskassa Seine-Maritimen departementissa Normandian alueella. Se sijaitsee noin 71 kilometriä Dieppen kaupungista kaakkoon.

Brémontier on johdettu latinan sanasta Braii monasterium, joka tarkoittaa Bray'n luostaria. Kaupungin nimi todistaa uskonnollisen yhteisön olemassaolosta merovingien aikakaudella. 1100-luvun lopulla Gournayn herra Hugo V perusti Bellozannen luostarin, jonka hän uskoi premonstratensilaisten kanunkien haltuun. 1500- ja 1600-luvuilla luostarissa asui useita apotteja, mukaan lukien Pierre de Ronsard. 1700-luvulla premonstratensilaisten veljeskunnan lakkauttaminen johti luostarin katoamiseen. Saint-Martinin kirkkoa on uudistettu 1100-, 1500- ja 1700-luvuilla. Kirkossa on säilynyt Bellozannen luostarista peräisin olevia puuveistoksia.

Merval oli alun perin maaherratila. 1600-luvulta peräisin oleva Château de Merval kyyhkyslakkoineen ja ulkorakennuksineen on listattu historialliseksi muistomerkiksi vuonna 1943.


Tiedosto:Porterie de l'abbaye de Bellozanne.JPG|Bellozannen luostarin portti.
Tiedosto:Eglise de Brémontier-Merval.JPG|Saint-Martinin kirkko.
Tiedosto:Château de Brémontier-Merval.JPG|Château de Merval.
Tiedosto:Colombier de Brémontier-Merval.JPG|Linnan kyyhkyslakka.


## Lähteet

## Aiheesta muualla
Compainville

**Compainville** on kunta Pohjois-Ranskassa Seine-Maritimen departementissa Normandian alueella. Se sijaitsee Béthunejoen varrella, noin 50 kilometriä Dieppen kaupungista kaakkoon.

Pyhän Pietarin ja Markuksen kirkko rakennettiin 1100-luvulla paikallisesta kivestä. Paksut seinät ja holvikaari-ikkunat rakennettiin uudelleen vuonna 1745. Samalla poikkilaivaan lisättiin kaksi kappelia. Kirkkoon on iskenyt salama useasti. Vuosina 1682 ja 1807 kellotorni paloi ja tuhoutui salaman iskusta. Se sijaitsi tuolloin kuorin oikealla puolella, ja sen sijainti näkyy edelleen kirkon seinässä. Nykyinen kellotorni on tehty tiilestä ja se on vuodelta 1879. Kirkon keskilaiva on katettu ruskeilla tiilillä. Kuoria valaisevat viisi lasimaalausta, jotka ovat vuosilta 1860–1947. Kirkon sisätiloissa ovat hyvin säilyneet tammiset kuoroparvet ja kasteallas. Lisäksi penkit ja seinäpaneelit ovat hyvin vanhoja, ja ne on kunnostettu noin 20 vuotta sitten.

## Lähteet

## Aiheesta muualla
Kaj Laurell

**Kaj Wilhelm Laurell** (25. marraskuuta 1920, Vaasa – 23. huhtikuuta 1967, Iggesund, Ruotsi) oli suomalainen SS-vapaaehtoinen, joka oli mukana vuosina 1944–46 Suomessa toimineessa saksalaismielisessä vastarintaliikkeessä.

## Sotavuodet

### Talvisodan aika

Talvisodan syttyessä 18-vuotias Laurell oli Tykistön koulutuskeskuksessa aina helmikuuhun 1940 asti. Sen jälkeen hänet siirrettiin rintamapalvelukseen ErP 35:een.

### Jatkosodan aikana SS-joukoissa ja edelleen Suomen armeijassa

Laurell värväytyi Suomalaiseen SS-pataljoonaan keväällä 1941 Vaasassa.
 
Waffen-SS:stä paljon kirjoittaneen suomalaisen toimittajan Mark Parlandin kokoaman aineiston mukaan:

Laurell palasi suomalaisen SS-vapaaehtoisten pääjoukon mukana Suomeen lokakuussa 1943. Sen jälkeen hän taisteli Suomen rintamalla 15. prikaatin joukoissa. Sodan loppuvaiheessa hänet komennettiin suomalaiseksi yhdysupseeriksi SS-joukkoihin.

### Lapin sodan aikaan ja sen jälkeen vastarintamiehenä

Laurell siirtyi lokakuussa 1944 saksalaisten puolelle ja edelleen Saksaan. Saksalaisten joukoissa hän palveli SS-vuoristodivisioona Nordissa, SS-Hauptamtissa ja Sonderkommando Nordissa. Hän sai ilmeisesti vakoojan ja vastarintamiehen koulutuksen. Syksyllä 1944 hän oli SD:n luutnantti Hans Seidlin kanssa perustamassa Pohjois-Suomeen useita radioasemia ja asekätköjä. Lisäksi hän kuului Saksassa syyskuun 1944 välirauhan jälkeen perustettuun Suomi-liittoon.

## Pakolaisena Ruotsissa ja edelleen Venezuelassa

Kaj Laurell palasi Suomeen toukokuussa 1945. Valpo epäili häntä ja Unto Parvilahtea sekä kahta muuta valtiopetoksesta. Laurell oli kuitenkin siinä vaihteessa siirtynyt Ruotsiin, jossa hän joutui Hudiksvallin lähellä olleelle Saltvikin pakolaisleirille, josta hänet siirrettiin edelleen Agön saaren pakolaisleirille. Avioiduttuaan Agön pakolaisleirille hän siirtyi välttääkseen Suomeen karkotusta vaimonsa kanssa Venezuelaan, jossa hän oli rakennustöissä Maracaibon lähellä ja edelleen Ruotsin lähetystön autonkuljettajana Caracasissa. Hän oli vielä työnjohtotehtävissä Venezuelan öljykentillä ennen kuin palasi 1960-luvulla Ruotsiin.

## Lähteet
Kóstas Kadís

**Kóstas Kadís** (myös *Costas Kadis,* kreik. Κώστας Καδής; s. 30. elokuuta 1967 Nikosia, Kypros) on kyproslainen biologi ja poliitikko, joulukuusta 2024 lähtien kalastus- ja valtameriasioista vastaava EU-komissaari von der Leyenin II komissiossa.

Kadís on opiskellut biologiaa Ateenan yliopistossa, väitellyt siellä tohtoriksi 1994 ja työskennellyt vuosina 1995–1996 samassa yliopistossa tutkijana. Vuosina 1996–1998 hän toimi tieteellisenä asiantuntijana Kyproksen Enalion-ympäristökeskuksessa, vuosina 1998–2005 Kyproksen tutkimusrahoitussäätiön hallinnossa, vuosina 2001–2005 sen varajohtajana. Vuosina 2005–2014 ja uudelleen vuodesta 2023 lähtien hän on toiminut apulaisprofessorina ja luonnonsuojeluyksikön esimiehenä Kyproksen Frederick-yliopistossa.

Kadís toimi Kyproksen tasavallan terveysministerinä vuosina 2007–2008, opetus- ja kulttuuriministerinä vuosina 2014–2018 sekä maatalous-, maaseudun kehitys- ja ympäristöministerinä vuosina 2018–2023.

## Lähteet
Usmonxoʻja Poʻlatxoʻjayev

**Usmonxoʻja Poʻlatxoʻjayev** (, 1878 Buhara – 28. heinäkuuta 1968 Istanbul) oli džadidisteihin kuulunut uzbekistanilainen poliitikko ja kulttuurivaikuttaja. Hän toimi nuorbuharalaisena Buharan kansantasavallan hallituksessa, mutta siirtyi sitten ulkomaille yrittäen johtaa maan itsenäisyystaistelua.

Usmonxoʻja Poʻlatxoʻjayev syntyi kauppiasperheeseen. Hän opiskeli buharalaisessa madrasassa, perusti yhden ensimmäisistä nykyaikaisista kouluista ja jatkoi opintojaan Istanbulissa. Palattuaan Buharaan vuonna 1912 Poʻlatxoʻjayev osallistui nuorbuharalaisten toimintaan.

Poʻlatxoʻjayev valittiin nuorbuharalaisen puolueen keskuskomitean jäseneksi vuonna 1917. Huhtikuussa 1918 hän perusti vasemmistososialistivallankumouksellisen ryhmän Taškentissa. Helmikuusta 1920 lähtien hän kuului vallankumoukselllisen nuorbuharalaispuolueen keskustoimistoon.

Buharan kansantasavallan perustamisen jälkeen vuonna 1920 Poʻlatxoʻjayev työskenteli sen valtionvarain- ja valtionvalvontaministerinä sekä toimeenpanevan keskuskomitean ensimmäisenä puheenjohtajana elokuusta 1921. Hän pyrki muiden nuorbuharalaisten tavoin ajamaan itsenäistä kansallista politiikkaa ja vaati puna-armeijan vetämistä pois Buharasta.

Vuonna 1922 Poʻlatxoʻjayev katkaisi suhteensa kommunisteihin ja siirtyi pakolaishallituksen johtajaksi Kabuliin. Hän solmi huhtikuussa sopimuksen Afganistanin kuninkaan Aman Allah Khanin kanssa taistelusta Venäjää vastaan ja yritti hankkia aseita Buharan kansalliselle armeijalle.

Poʻlatxoʻjayev siirtyi sittemmin Turkkiin, jossa hän perusti pakolaisjärjestöt Türkistan Milli Birliği ja Türkistan Türk Gençler Birliği ja julkaisi *Yeni Türkistan* -lehteä vuosina 1927–1931. Hän kirjoitti useita teoksia Keski-Aasian historiasta ja osallistui Turkkilaisen kulttuurin tutkimusinstituutin perustamiseen Ankaraan.

## Lähteet
Cornelia

**Cornelia** tai **Cornelie** tarkoittaa muun muassa seuraavia:

* Cornelia, etunimi
* Cornelia de Lange -oireyhtymä, muun muassa kehitysvammaisuutta aiheuttava oireyhtymä
* Porta Cornelia, antiikin aikainen portti Roomassa
* Via Cornelia, roomalainen tie, joka kulki Roomasta länteen ja luoteeseen
* 425 Cornelia (A896 YC), suuri päävyöhykkeen asteroidi
* *[[Cornélie (Q91)]]*, Ranskan laivaston Clorinde-luokan sukellusvene 
* Cornelia, matkakohde Närpiössä
Clorinde

**Clorinde** tai **Clorinda** tarkoittaa muun muassa seuraavia:

* Clorinda, kaupunki Argentiinassa Formosan maakunnassa
* 282 Clorinde (A889 BA), päävyöhykkeen asteroidi
* Clorinde-luokka, Ranskan laivaston kahden kaksoisrunkoisen sukellusveneen luokka
* *[[Clorinde (Q90)]]*, Ranskan laivaston Clorinde-luokan sukellusvene
* ''Clorinde'' (1800), Ranskan laivaston Uranie-luokan fregatti 
* ''Clorinde'' (1808),  Ranskan laivaston Pallas-luokan fregatti
Lucid Dreams (Juice Wrldin kappale)

**Lucid Dreams** on yhdysvaltalaisen rap-artisti Juice Wrldin single. Se julkaistiin alun perin SoundCloudissa 15. kesäkuuta 2017 osana hänen EP-julkaisuaan *JuiceWrld 9 9 9* ja myöhemmin virallisena singlenä 4. toukokuuta 2018 levy-yhtiöiden Grade A Productionsin ja Interscope Recordsin kautta ja lisättiin albumille *[[Goodbye & Good Riddance]]*. Kappale sijoittui toiseksi Billboard Hot 100 -listalle 2018. *Lucid Dreams* on Spotifyn kuunnelluimpia kappaleita yli kolmella miljardilla kuuntelukerralla. Musiikkivideolla on YouTubessa yli miljardi katselukertaa. Helmikuussa 2022 RIAA myönsi *Lucid Dreamsille* timanttilevyn yli 10 miljoonan kappaleen myymisestä.

Juice Wrld kirjoitti kappaleen olohuoneessaan high schoolin viimeisenä vuotenaan, ja sen äänittämisessä meni noin 20 minuuttia. Lil Bibby löysi Juice Wrldin *Lucid Dreamsin* kautta, sanoen että se oli parhaita kappaleita mitä oli kuullut pitkään aikaan. Tämän jälkeen Lil Bibby päätti ryhtyä työskentelemään Juice Wrldin kanssa ja tekemään levytyssopimuksen Lil Bibbyn ja G-Moneyn omistaman levy-yhtiö Grade A Productionsin kanssa.

*Lucid Dreams* käyttää Stingin vuoden 1993 kappaleesta *[[Shape of My Heart (Stingin kappale)|Shape of My Heart]]* peräisin olevaa melodista riffiä. Tästä syystä alkuperäisen kappaleen säveltäjät, Sting ja Dominic Miller, ovat merkitty kappaleen tekijänoikeuksien haltijoiksi. Kappaleen tuottajan Nick Miran mukaan 85 prosenttia kappaleen tekijänoikeuksista ja julkaisuosuuksista on myönnetty Stingille.

## Lähteet
Douglasin piirikunta (Georgia)

**Douglasin piirikunta** () on Yhdysvaltojen Georgian osavaltiossa sijaitseva piirikunta. Sen väkiluku oli 144&nbsp;237 vuonna 2020. Piirikunnan hallintokeskus on Douglasvillen kaupunki, joka on myös piirikunnan suurin kunta. Piirikunta on perustettu vuonna 1870, ja se on nimetty poliitikko Stephen A. Douglasin mukaan. Piirikunta sijaitsee Atlantan metropolialueella.

## Väestö
Vuoden 2020 väestönlaskennassa Douglasin piirikunnan asukasluku oli 144&nbsp;237. Asukkaista mustia oli 48,4&nbsp;%, valkoisia 36,2&nbsp;%, aasialaisia 1,6&nbsp;%, alkuperäisasukkaita 0,5&nbsp;% ja Havaijin ja muiden Tyynenmeren saarten alkuperäisasukkaita 0,1&nbsp;%. Asukkaista 5,8&nbsp;% kuului johonkin muuhun rotuun ja 7,3&nbsp;% kuului kahteen tai useampaan rotuun. 11,1&nbsp;% oli hispaanoja tai latinoita mistä tahansa rodusta. 8,8&nbsp;% asukkaista oli syntynyt ulkomailla.

## Lähteet

## Aiheesta muualla
Lontoon sopimus

**Lontoon sopimus** voi tarkoittaa seuraavia valtiosopimuksia:
* Lontoon sopimus (1786), Ison-Britannian ja Espanjan välinen sopimus siirtokunnissa Keski-Amerikassa
* Lontoon sopimus (1839), Belgian itsenäisyyden ja neutraaliuden sekä Luxemburgin itsenäisyyden taannut valtiosopimus
* Lontoon sopimus (1867), Luxemburgin neutraaliuden taannut valtiosopimus
* Lontoon sopimus (1913), ensimmäisen Balkanin sodan päättänyt rauhansopimus
* Lontoon sopimus (1915), Italian sekä ympärysvaltoihin kuuluneiden Ranskan, Ison-Britannian ja Venäjän välillä allekirjoitettu salainen sopimus, jolla varmistettiin Italian liittyminen sotaan
* Lontoon sopimus (1945), Nürnbergin kansainvälisen sotarikostuomioistuimen perustanut valtiosopimus
Vallilan ammattikoulu

**Vallilan ammattikoulu** oli Helsingissä toiminut ammattioppilaitos. Alkuvaiheessa koululla on ollut useita eri nimiä ja toimipaikkoja, mutta vuonna 1955 sijainti vakiintui Sturenkadulle. Oppilaitoksen edeltäjä oli vuonna 1899 perustettu Valmistava poikain ammattikoulu, joka oli suomen ensimmäinen ammatillinen oppilaitos.

Koulussa on järjestetty muun muassa puu-, metalli-, sähkö-, verhoilu- ja autoalan opetusta.

Vuonna 1999 Vallilan ammattikoulu liittyi osaksi Helsingin tekniikan alan oppilaitos Heltechiä, joka on vuodesta 2013 alkaen ollut osa Stadin ammattiopistoa. Ammattiopetus päättyi Sturenkadun tiloissa vuoden 2025 lopussa ja jatkuu uusissa tiloissa Roihupellossa.

## Lähteet
Guy Parmelin

**Guy Parmelin** (s. 9. marraskuuta 1959 Bursins) on sveitsiläinen poliitikko, joka toimii liittopresidenttinä vuonna 2026. Parmelin edustaa oikeistolaista Sveitsin kansanpuoluetta. Aiemmin hän on toiminut liittopresidenttinä vuonna 2021.
## Lähteet

## Aiheesta muualla
Ingrid Gärde Widemar

**Ingrid Gärde Widemar** (24. maaliskuuta 1912 Jönköping – 2. tammikuuta 2009 Tukholma) oli ruotsalainen juristi ja kansanpuolueen poliitikko. Hänestä tuli vuonna 1968 Ruotsin ensimmäinen naispuolinen oikeusneuvos eli Korkeimman oikeuden jäsen. Widemar oli myös valtiopäiväedustaja ensimmäisessä kamarissa 1953–1960 ja toisessa kamarissa 1949–1953 ja 1961–1968.
## Lähteet

## Aiheesta muualla
Ystävyyden mitali

**Ystävyyden mitali** () on kiinalainen kunnianosoitus, jota jaettiin ensimmäisen kerran vuonna 2018.

Kunnianosoitusta jaetaan ulkomaalaisille, jotka ovat ansioituneet Kiinan kehityksen tai maailmanrauhan saralla. Se on maan korkein mahdollinen ulkomaalaisille jaettava kunnianosoitus. Kunnianosoitusta myöntää Kiinan presidentti ja uusista nimityksistä päättää Kiinan kansankongressin pysyvä komitea.

Mitalia on jaettu toistaiseksi vain 12 henkilölle:

## Lähteet
Choʻlpon

**Choʻlpon** (oikealta nimeltään *Abdulhamid Sulaymon oʻgʻli Yunusov*, 1898 Andijon – 10. huhtikuuta 1938 Taškent) oli uzbekistanilainen kirjailija. Häntä pidetään yhtenä uzbekkien nykykirjallisuuden perustanlaskijoista.

Choʻlpon syntyi kauppiaan perheeseen. Hän opiskeli madrasassa ja venäläisessä koulussa, luki klassisten itämaisten kirjailijoiden teoksia ja seurasi džadidistien lehdistöä. Vuonna 1914 Choʻlpon muutti Taškentiin, jossa hän aloitti uransa lehtimiehenä ja julkaisi ensimmäiset runonsa ja kertomuksensa. Vuoden 1917 helmikuun vallankumouksen jälkeen hän osallistui turkkilaisten kansojen itsenäisyysliikkeen toimintaan. Vuonna 1927 alkaneen ajojahdin jälkeen kirjailija vetäytyi politiikasta ja vuosina 1931–1935 hän asui maanpaossa Moskovassa.

Choʻlpon kirjoitti tyyliltään hienostunutta rakkaus- ja luontolyriikkaa sekä kriitisiä, vapaus- ja neuvostoaiheisia yhteiskunnallisia runoja. Hänen lyhyiden proosateostensa ja romaanin *Kecha va kunduz* (”Yö ja päivä”, 1936) aiheena on usein uzbekkinaisen traaginen kohtalo. Suuri osa kirjailijan proosateoksista koostuu lehtiartikkeleista ja esseistä. Vuodesta 1919 lähtien hän kirjoitti myös näytelmiä ja loi osaltaan perustan uzbekistanilaisen teatterin kehitykselle. Lyhyissä artikkeleissaan Choʻlpon edisti kirjallisuuskritiikin, taiteentutkimuksen sekä kieli- ja käännöstieteen kehitystä ja varsinkin Moskovan-aikanaan hän toimi myös kääntäjänä.

Choʻlpon pidätettiin heinäkuussa 1937 ja teloitettiin kansanvihollisena. Hänet rehabilitoitiin vuonna 1956. Uzbekistanin itsenäistymisen jälkeen kirjailijalle on myönnetty erilaisia kunnianosoituksia, ja vuonna 1997 vietettiin näyttävästi hänen satavuotisjuhlaansa. Andijonissa toimii Choʻlponille omistettu kotimuseo.

## Lähteet
Rudolf Jacob Camerarius

**Rudolf Jacob Camerarius** tai **Camerer** (1665–1721) oli saksalainen kasvitieteilijä ja lääkäri. Hän oli kuollessaan professorina Tübingenin yliopistossa. Hän perusti opin kasvien sukupuolisuudesta.

## Lähteet

## Aiheesta muualla
Kerstin Berger

**Kerstin Berger-Olsson** (3. tammikuuta 1916 Norrköping – 23. toukokuuta 2003 Tukholma) oli ruotsalainen näyttelijä. Hän teki ensiesiintymisensä valkokankaalla elokuvassa *Snickar Folking tar semester* vuonna 1938.
## Lähteet

## Aiheesta muualla
Ejnar Smith

**Ejnar Smith** (1878–1928) oli ruotsalainen kirjailija ja teatterikriitikko. Hän kirjoitti muun muassa luontoaiheisia runoja sekä romaaneja ja novelleja, jotka usein sijoittuivat Bohusläniin.
## Valikoitu bibliografia
* *Hägringar* (1902)
* *Britt-Marie Colstrup* (1916)
* *Royal Suédois* (1921)
## Lähteet
Nine Christine Jönsson

**Nine Kristin Gudrun Jönsson** (8. kesäkuuta 1926 Tukholma – 3. tammikuuta 2011) oli ruotsalainen kirjailija ja näyttelijä. Hänen esikoisromaaninsa *Vanhävd i paradiset* ilmestyi vuonna 1960. Jönssonin kirjat olivat usein aiheiltaan eroottisia, mutta hän kirjoitti myös muun muassa sosialismin historiasta. Vuonna 1987 Jönsson julkaisi miehensä Paul Lindblomin kanssa Gustav Mölleriä ja Else Kleeniä käsittelevän elämäkerran *Politik och kärlek*.
## Lähteet
Johannes Steuchius

**Johannes Steuchius** (synt. **Jöns Steuch**; 3. tammikuuta 1676 Härnösand – 21. kesäkuuta 1742 Uppsala) oli ruotsalainen pappi, joka toimi Uppsalan arkkipiispana vuosina 1730–1742. Hän seurasi virassa isäänsä Matthias Steuchiusta. Steuchius oli myös teologian, logiikan ja metafysiikan professori Lundin yliopistossa.
## Lähteet

## Aiheesta muualla
Pekingin keskusakseli

**Pekingin keskusakseli** () on pohjois–eteläsuuntainen katuosuus Pekingin historiallisessa keskustassa.

Sen varrella on entisiä keisarillisia palatseja ja puutarhoja sekä seremoniallisia ja julkisia rakennuksia. Niiden muodostama kokonaisuus kertoo kaupungin kehityksestä, Kiinan keisarillisesta dynastisesta järjestelmästä ja kaupunkisuunnittelun perinteistä. Sijainti, asemakaava ja katuverkko on luotu ihanteelliselle pääkaupungille sellaisena kuin se on kuvattu Kaogongjissa, muinaisessa tekstissä, joka tunnetaan nimellä *Monipuolisten käsitöiden kirja*. Kahden rinnakkaisen joen välissä sijaitseva alue on ollut asuttu noin 3&nbsp;000 vuotta, mutta itse keskusakseli sai alkunsa Yuan-dynastian (1271–1368) aikana, joka perusti pääkaupunkinsa Dadun pohjoisosaan. Kadun varrella on myös myöhempiä historiallisia rakennuksia, jotka on rakennettu Ming-dynastian aikana (1368–1644) ja parannettu Qing-dynastian aikana (1636–1912). Kokonaisuus on Unescon maailmanperintökohde vuodesta 2024.

## Lähteet
Joseph Gottlieb Koelreuter

**Joseph Gottlieb Koelreuter** (1733–1806) oli saksalainen kasvitieteilijä. Hän oli Karlsruhen yliopiston professori. Hänen tutkimuksensa siemenkasvien pölytyksestä olivat aikansa parhaita. Hän esitti medentuotannon ja siitä johtuvan hyönteisten käynnin merkityksen hedelmöitymiselle ja oli ensimmäinen, joka keinotekoisen pölytyksen avulla sai aikaan risteymiä, siten vahvistaen Rudolf Jacob Camerariuksen aikaisemmat tutkimukset kasvien sukupuolisuhteista. Hänen merkittävin teoksensa on *Vorläufige Nachricht von einigen das Geschlecht der Pflanzen betreffenden Versuchen und Beobachtungen* (1761-1766).

## Lähteet

## Aiheesta muualla
Kungfutsen hautausmaa

**Kungfutsen hautausmaa** () on Kongin klaanin (Kungfutsen jälkeläisten) sukuhautausmaa itäisessä Shandongin maakunnassa. Se sijaitsee noin kilometrin verran Kungfutsen kotikaupungista Qufusta pohjoiseen. Sinne on haudattu Kungfutse itse ja yli satatuhatta hänen jälkeläistään. Uusimmat tänne haudatut ovat 78. sukupolvea.

Vanhimmat tältä paikalta löydetyt haudat ovat peräisin Zhou-dynastian ajalta (1046–256 eaa.). Sishuijoen rannalle pystytetty alkuperäinen Konfutsen hautamuistomerkki oli kirveen muotoinen, ja siinä oli tiilinen uhrausalusta. Nykyinen hauta on kartion muotoinen kukkula. Konfutsen jälkeläisten hautoja lisättiin pian Konfutsen haudan ympärille. Koska Konfutsen jälkeläisille annettiin aatelisarvoja ja heille annettiin vaimoiksi keisarillisia prinsessoja, monet hautausmaan haudoista esittävät aatelisten statussymboleja. Hautakiviä alettiin käyttää Han-dynastian aikana (202 eaa.–220 jaa.). Nykyään hautausmaalla on edelleen pystyssä noin 3 600 hautakiveä, jotka ovat peräisin Song- (960–1279), Yuan- (1271–1368), Ming- (1368–1644) ja Qing-dynastioiden (1644–1911) ajalta. Hautausmaan muurin ja portin rakennustyöt aloitettiin vuonna 1331. Hautausmaata on laajennettu useaan kertaan. Sielllä kasvaa yli 10 000 puuta.

Hautausmaa muodostaa yhdessä Kungfutsen temppelin ja Kongin sukukartanon kanssa Unescon maailmanperintökohteen vuodesta 1994.

## Lähteet
Tammerkosken rautatiesilta

**Tammerkosken rautatiesilta** ylittää Tammerkosken yläjuoksun Finlaysonin kaupunginosassa Tampereella. Se sijaitsee noin 1,6 kilometriä Tampereen rautatieasemalta Lielahden suuntaan ja koostuu kahdesta erillisestä rinnakkaisesta teräksisestä viisiaukkoisesta ristikkosillasta, joiden pituus on noin 140 metriä.

Rautatiesilta valmistui alun perin vuonna 1893. Hämeenlinnan ja Tampereen välinen rata oli valmistunut vuonna 1876, ja Tammerkosken ylittävää siltaa tarvittiin, kun vuonna 1890 aloitettiin Tampere-Pori–radan rakentaminen. Liikenne alkoi 
vuonna 1894, ja lopullisesti rata valmistui vuonna 1895. Silta vaihdettiin uuteen vuonna 1937. Nykyiset päällysrakenteensa se sai radan kaksiraiteistamisen yhteydessä vuonna 1974.

Rautatiesillan pohjoispuolella sijaitsee tieliikennesilta Näsinsilta.

## Lähteet

## Aiheesta muualla
Friedrich Kohlrausch

**Friedrich Kohlrausch** (1840–1910) oli saksalainen fyysikko. Oltuaan fysiikan professorina useassa kaupungissa (Göttingenissä, Zürichissä, Darmstadtissa, Würzburgissa, Strassburgissa) Kohlrausch nimitettiin 1895 Hermann von Helmholtzin kuoleman jälkeen hänen seuraajakseen Charlottenburgiin Physikalisch-technische Reichsanstaltin johtoon. Hän erosi tehtävästä 1905 ja muutti Marburgiin.

Kohlrauschin tärkeimmät julkaisut käsittelevät elektrolyysia. Teokseensa *Das Leitvermögen der Elektrolyte* (1898, yhdessä Ludwig Holbornin kanssa) hän keräsi liuoksien sähkönjohtokykyä koskevat tutkimustuloksensa. Hän määritteli mittauksien avulla veden elektrokemiallisen ekvivalentin ja Siemensin elohopeayksikön absoluuttisessa elektromagneettisessa mitassa sekä ohmin ja coulombin. Hän tutki myös lämpösähköä, valon kokonaisheijastusta ja kappaleiden kimmoisuutta. Hänen suunnittelemistaan magneettisista ja sähköopillisista mittauslaitteista esimerkkejä ovat voltametri, intensiteettivariometri ja absoluuttinen bifilaarimagnetometri.

Kohlrauschin tunnetuin teos on *Leitfaden der praktischen Physik* (11. p. 1910. Nimi 9. painoksesta alkaen *Lehrbuch der praktischen Physik*). Kirjassa on ohjeita fysikaalisten mittauksien suorittamisessa. Hänen vaikutuksensa myös sähköteknisen teollisuuden alalla oli suuri.

## Lähteet

## Aiheesta muualla